open-index/open-wikipedia-markdown huggingface dataset:
Երկթռիչք տերևոլոր

**Երկթռիչք տերևոլոր**, **խաղողի պտտուն** (Clysia ambiguella), տերևոլորների ընտանիքի թիթեռ, խաղողի վնասատու։ Տարածված է Եվրոպայում, Փոքր Ասիայում, Հարավային և Արևելյան Ասիայում, Մոլդովայում, Ուկրաինայում, Միջին Ասիայում, Հայաստանում և այլուր։

## Նկարագրություն
Թևերի բացվածքը 14-18 մմ, առջևինները վարդագույն-դեղին՝ սեղանաձև, սև-դարչնագույն շերտերով, հետիները՝ գորշ-դարչնագույն։ Թրթուրի երկարությունը՝ միչև 14 մմ, կարմրավուն՝ սև գլխիկով և մեջքային վահանակով։ Տարեկան զարգանում է 2, երբեմն՝ 3 (Միջին Ասիայում) սերունդ։ Թրթուրները ձմեռում են բնի կեղևի տակ և փայտե նեցուկների ճեղքերում։ Թիթեռները գարնանը ձվադրում են ծաղկաբույլերի, ամառը՝ պտուղների վրա։ Թրթուրները սնվում են կոկոներով, երիտասարդ սերմնարաններով, պտուղներով։ Վնասված պտուղները մեծ մասամբ փտում են։

## Պայքարի միջոցառումները
Պայքարի միջոցառումները նույնն է, ինչ տերևոլորի դեպքում։ 

Կատեգորիա:Թիթեռներ
Իմսթ

մինի|300x300փքս| Քաղաքի տեսքը Vordere Platteinspitze-ից (2565 մ)
**Իմսթ** (գերմ.՝ *Imst,* Հարավային Բավարիա ՝ *Իմշտ* ), քաղաք Ավստրիայի Տիրոլ դաշնային նահանգում։ Ընկած է Արևմտյան Տիրոլում՝ Ին գետ ափին, Ինսբրուկից մոտավորապես 50 կիլոմետր դեպի արևմուտք, ծովի մակարդակից 828 մետր բարձրության վրա։ 2018 թվականի տվյալներով բնակչության թվաքանակը եղել է 10 504։ Իմսթը նույնանուն շրջանի վարչական կենտրոնն է։

## Պատմություն
Իմսթը 1282 թվականին կանոնավոր շուկա ունենալու արտոնագիր է ստացել։ Մինչև 1918 թվականը քաղաքը (ավելի վաղ անվանվել է նաև *JMST* ) ավստրիական միապետության մաս է կազմել, եղել է նույնանուն շրջանի կենտրոնը, Տիրոլ նահանգի 21 *Bezirkshauptmannschaften-* ից (շրջանային իշխանություններից, վարչակազմերից) մեկը։

Իմսթը քաղաքի լիակատար կարգավիճակ է ստացել 1898 թվականին։

### Schemenlaufen
Չորս տարին մեկ Իմսթում կազմակերպվում է յուրօրինակ Fasnacht-ը կամ մեծ պահքին նախորդող կառնավալը՝ Schemenlaufen-ը (գերմաներենից թարգմանած՝ նշանակում է *ստվերային քայլք*), որը ներառվել է ՅՈՒՆԵՍԿՕ-ի ոչ նյութական մշակութային ժառանգության ցանկում; Կառնավալի ժամանակ տղամարդկանց զույգերը կրում են տարբեր տոնայնության զանգեր, որոնք օգտագործում են ցատկեր, խոնարհումներ, պարեր կատարելիս։ Նրանց ուղեկցում են դիմակավորված կերպարներ, որոնք յուրովի ընդօրինակում են նրանց պարն ու տարատեսակ շարժումները։

## Սահնակուղի
1958 թվականին Իմսթում բացվեց արհեստական սառույցով պատրաստված առաջին սահնակուղին՝  1000,9 մետր երկարությամբ, 17 ոլորաններով, 124,8 մետր ուղղահայաց անկումով, 12,48% միջին թեքությամբ ու բարդությամբ։

1963 և 1978 թվականներին այն ընդունել է ՖԻԼ-ի սահնակային սպորտի աշխարհի առաջնությունը, 1956, 1971 և 1974 թվականներին՝ Եվրոպայի առաջնությունները։

## SOS մանկական գյուղ
1949 թվականին Հերման Գմայները Իմսթ քաղաքի Զոննբերգ թաղամասում հիմնել է առաջին SOS մանկական գյուղը։ *SOS-Kinderdörfer* կազմակերպությունը ներկայումս կառավարում է ավելի քան 450 նման գյուղ ամբողջ աշխարհում։

## Կլիմա

## Քաղաքի անվանի որդիներն ու դուստրերը
* Թեոդոր ֆոն Հորման (1840–1895), բնանկարիչ
* Ֆրիդրիխ Հենրիխ Սուսո Դենիֆլե (1844–1905), եկեղեցու պատմաբան, դոմինիկյան, պրոֆեսոր Գրացում։
* Ալֆոնս Գորբախ (1898–1972), քաղաքական գործիչ (ÖVP), Ավստրիայի դաշնային կանցլեր 1961-1964 թթ.

## Ծանոթագրություններ

## Արտաքին հղումներ
* Իմսթի քաղաքային խորհրդի պաշտոնական կայքը  (գերմաներեն)
* Imst-Gurgltal տուրիստական կայքը Archived 2007-09-30  
* SOS-Kinderdorf International-ի կայք &#x5B; *[[Օգնություն:Հղումների ոչնչացում|<span title="Dead link tagged November 2017">մշտական մահացած հղում</span>]]* &#x5D;

Կատեգորիա:Articles with permanently dead external links
Կատեգորիա:Ավստրիայի քաղաքներ
Կատեգորիա:Լեռնադահուկային սպորտն Ավստրիայում
Կատեգորիա:Մարդկության բանավոր և ոչ նյութական ժառանգության գլուխգործոցներ
Կատեգորիա:Տիրոլի քաղաքներ
Zorra (երգ)

**«Zorra»**, իսպանական Nebulossa սինթ-փոփ դուետի երգը։ Երգը հաղթել է Benidorm Fest 2024-ում և ներկայացելու է Իսպանիան Մալմյոյում կայանալիք Եվրատեսիլ 2024 երգի մրցույթում։

## Եվրատեսիլ երգի մրցույթ
### Benidorm Fest 2024
Դուետը «Zorra» երգով մասնակցել է Benidorm Fest 2024 երգի փառատոնին, որը կազմակերպել է RTVE-ը՝ 2022 թվականից ի վեր ընտրելու Իսպանիայի մասնակցությունը Եվրատեսիլ երգի մրցույթին։ Մրցույթը տեղի է ունեցել Վալենսիայի համայնքի Բենիդորմ քաղաքի Palau Municipal d'Esports l'Illa de Benidorm-ում։ Ազգային ընտրության մասնակցել է տասնվեց արտիստ, մրցույթը բաղկացած է եղել երեք շոուից՝ երկու կիսաեզրափակիչ՝ հունվարի 30-ին և փետրվարի 1-ին, և եզրափակիչ՝ փետրվարի 3-ին։ Յուրաքանչյուր կիսաեզրափակիչում եղել է ութ երգ և չորսը որակավորվել են եզրափակիչ։ Յուրաքանչյուր շոուի արդյունքները որոշվել են հանրային քվեարկության, դեմոսկոպիկ ժյուրիի և փորձագիտական ժյուրիի համակցությամբ։

Առաջին կիսաեզրափակիչում «Zorra» երգը հաղթել է 149 միավորով, իսկ հետո 156 միավորով հաղթել է եզրափակիչում։ Կիսաեզրափակիչում «Zorra»-ն ստացել է ամենաշատ միավորները փորձագիտական ժյուրիի կողմից, իսկ եզրափակչում «Zorra»-ն ստացել է ամենաշատ միավորները դեմոսկոպիկ ժյուրիից և հեռուստաքվեարկությունից։

#### Լիրիկական բովանդակություն
Երգի վերնագիրը, որը բազմիցս կրկնվել է բառերի մեջ, բառացիորեն նշանակում է «էգ աղվես», բայց օգտագործվում է նաև գռեհիկ ենթատեքստերով և այդպիսով կասկածի տակ է դրվել որպես Եվրատեսիլի կանոնակարգի հնարավոր խախտում։ Այնուամենայնիվ, Եվրոպական հեռարձակողների միությունը, որը պատասխանատու է մրցույթի կազմակերպման և վերահսկման համար, El País-ին հրապարակված հայտարարության մեջ բացատրել է, որ բառի օգտագործումը կանոնների խախտում չի հանդիսանում։

2024 թվականի փետրվարի 7-ին RTVE-ն հայտարարել է, որ երգի պաշտոնական անգլերեն անվանումը կլինի «Vixen», իսկ Nebulossa-ն թողարկել է երգի տեսահոլովակը անգլերեն։

## Չարթեր
### Շաբաթային չարթեր

## Ծանոթագրություններ

Կատեգորիա:Եվրատեսիլ 2024 երգի մրցույթի երգեր
Կատեգորիա:Եվրատեսիլ երգի մրցույթի երգեր
Կատեգորիա:Իսպաներեն երգեր
Կատեգորիա:Իսպանիայի երգերը Եվրատեսիլ երգի մրցույթում
Կատեգորիա:Իսպանիան Եվրատեսիլ երգի մրցույթում
Կատեգորիա:ԼԳԲՏ երգեր
Կատեգորիա:Ֆեմինիստական երգեր
Liamoo

**Լիամ Կակաթիան Թոմասեն** (), հայտնի որպես **Liamoo**, շվեդ երգիչ։ 2016 թվականին հաղթել է շվեդական Idol մրցույթի տասներկուերորդ եթերաշրջանում և թողարկել իր «Playing with Fire» սինգլը։

## Վաղ կյանք
Կակաթիան Թոմասենը արմատները գալիս են Շվեդիայից, Նորվեգիայից, Ֆինլանդիայից և Ֆիլիպիններից։ Լիամը բարձրաձայնել է դպրոցում բռնության ենթարկվելու և միջնակարգ դպրոցի առաջին կուրսում ուսումը թողնելու մասին։

## Կարիերա
### 2016-2018: ''Idol'' և առաջին սինգլ
2016 թվականին Կակաթիան Թոմասսենը մասնակցել է շվեդական Idol-ի տասներկուերորդ եթերաշրջանին։ Որակավորման շաբաթվա ընթացքում մասնակցել է չորրորդ լսումներին՝ կատարելով «Sure Thing» երգը, սակայն չի կարողացել որակավորվել եզրափակիչի, բայց անցել է երկրորդ հնարավորությունով։ Դուրս է եկել եզրափակիչ՝ Ռեբեկա Կառլսոնի և Չարլի Գրյոնվալի հետ միասին։ 2016 թվականի դեկտեմբերի 9-ին հաղթել է մրցույթում։ Idol-ին հաղթելուց հետո Կակաթիան Թոմասսենը թողարկել է իր «Playing with Fire» սինգլը։ Երգը զբաղեցրել է 6-րդ տեղը շվեդական սինգլների չարթում։

### 2018-ներկա։ ''Մելոդիֆեստիվալեն''
մինի|215x215px|Liamoo-ն Մելոդիֆեստիվալեն 2024-ում:|ձախիցLiamoo-ն մասնակցել է Մելոդիֆեստիվալեն 2018-ին «Last Breath» երգով և եզրափակիչում զբաղեցնել վեցերորդ հորիզոնականը։ Նաև մասնակցել է Մելոդիֆեստիվալեն 2019-ին Հաննա Ֆերմի հետ դուետով՝ «Hold You» երգով, նրանք զբաղեցրել են երրորդ հորիզոնական։ Իսկ Մելոդիֆեստիվալեն 2022-ին մասնակցել է «Bluffin» երգով, որտեղ եզրափակիչում զբաղեցրել է չորրորդ հորիզոնականըը։ 2024 թվականին կրկին մասնակցելու է Մելոդիֆեստիվալենին «Dragon» երգով։ Եղել է առաջինը երկրորդ կիսաեզրափակչում որը տեղի է ունեցել 2024 թվականի փետրվարի 10-ին՝ ուղղակիորեն որակավորվելով եզրափակիչ։

## Սկավառակագրություն
### Սինգլներ

### Չարթավորված այլ երգեր

## Ծանոթագրություններ

Կատեգորիա:21-րդ դարի երգիչներ և երգչուհիներ
Կատեգորիա:Բեմական կեղծանուններ
Կատեգորիա:Հիփ հոփ երգիչներ
Կատեգորիա:Շվեդ երաժիշտներ
Կատեգորիա:Շվեդ երգիչներ
Կատեգորիա:Շվեդներ
Միջնադարյան ժայռափոր դամբարան (Օհանավան)

**Միջնադարյան ժայռափոր դամբարան**, նորահայտ պատմամշակութային հուշարձան Արագածոտնի մարզի Օհանավան գյուղի տարածքում, Քասախի կիրճում։ Հայտնաբերվել է 2024 թվականի փետրվարին բնակիչներից մեկի կողմից սեփական տարածքում հողային աշխատանքներ կատարելու ժամանակ։

## Պատմություն
Միջնադարյան ժայռափոր դամբարանը հայտնաբերվել է բնակիչներից մեկի կողմից սեփական տարածքում հողային աշխատանքներ կատարելու ժամանակ։ «Պատմամշակութային արգելոց-թանգարանների և պատմական միջավայրի պահպանության ծառայություն» ՊՈԱԿ-ի Արագածոտնի մարզային ծառայության կողմից դեպքն արձանագրվել և հողային աշխատանքները դադարեցվել են։ Քննարկվել են աշխատանքների ընթացքում հայտնաբերված հնագիտական առարկաները պետությանը հանձնելու և հրատապ հնագիտական պեղումների անհրաժեշտությունը։ Առաջիկայում նոր հայտնաբերված հուշարձանը կվկայագրվի և կստանա նաև նորահայտ հուշարձանի կարգավիճակ։

## Ծանոթագրություններ

Կատեգորիա:2024 հայտնություններ
Կատեգորիա:Արագածոտնի մարզի հուշարձաններ
Կատեգորիա:Հայաստանի դամբարաններ
Հայկ Սիրունյան

**Հայկ Ղուկասի Սիրունյան** (ապրիլ 30, 1999, Աշտարակ, Հայաստան), հայ գրող, բանաստեղծ, գրականագետ, բանաստեղծ, մանկագիր Ղուկաս Սիրունյանի որդին։

## Կենսագրություն
Ծնվել է 1999 թվականի ապրիլի 30-ին ՀՀ Աշտարակ քաղաքում։ 2018 թվականին ընդունվել է Երևանի պետական համալսարանի հայ բանասիրության ֆակուլտետ՝ միաժամանակ հրապարակախոսական և վերլուծական հոդված-էսսեներով հանդես գալով «Ազգ» շաբաթաթերթում։ Թղթակցել է մի շարք թերթերի, տպագրվել տարբեր հանդեսներում։ 2022 թվականից կրթությունը շարունակել է Երևանի պետական համալսարանի հայ բանասիրության ֆակուլտետի հայ նորագույն գրականության մագիստրատուրայի բաժնում։

## Ստեղծագործական գործունեություն
2021 թվականին տպագրել է «Ադամամութ» ժողովածուն (բանաստեղծություններ և երեք էսսե)։ Նույն թվականին կազմել և մեկ ամբողջական գրքով հրատարակության է պատրաստել Վահան Թոթովենցի 88 տարի անց վերահրատարակված ամենամեծ գրական ստեղծագործությունը՝ «Բաքու» եռահատոր վեպը։ 2022 թվականին լույս է տեսել Հայկ Սիրունյանի «Չոր ապրիլ» պատմվածքների ժողովածուն։

## Պարգևներ և մրցանակներ
* ՀԳՄ «Մինչև 27 տարեկան երիտասարդ ստեղծագործողների» պոեզիա անվանակարգի մրցանակաբաշխության 2-րդ մրցանակ, 2022
* ՀԳՄ և ՀԲԸՄ «Շանթ, Կամեր Պասմաճեան» հիմնադրամի համատեղ մինչև 27 տարեկան երիտասարդ ստեղծագործողների մրցանակաբաշխության պոեզիա անվանակարգի 1-ին մրցանակ, 2023
* «Հայկ Նագգաշեան» Գրական Հիմնադրամի 6-րդ Ամէնամեայ Մրցանակաբաշխութիւն 1-ին մրցանակ «Չոր ապրիլ» ստեղծագործության համար

## Երկեր
* Սիրունյան Հայկ, Ադամամութ (բանաստեղծություններ և էսսեներ), Երևան, Էդիթ Պրինտ, 2021, 88 էջ
* Սիրունյան Հայկ, Չոր ապրիլ (պատմվածքներ), Երևան, Արմավ, 2022, 112 էջ
* Սիրունյան Հայկ, Ինձ թողեք այստեղ (բանաստեղծություններ), Երևան, Մագաղաթ պլյուս, 2024, 176 էջ

## Ծանոթագրություններ

## Արտաքին հղումներ
*«Այն, ինչ չեն կարողանում անել նախագահներն իրենց կանանց հետ, անում են դա իրենց պետության հետ». Բրոդսկի- Հայկ Սիրունյան
* Կյանքն ու մարդկանց պատկերելու նոր բանաձեւ ժամանակակից արձակում. Հայկ Սիրունյան
* Հայկ Սիրունյանը` «Ադամամութ» անդրանիկ ժողովածուի մասին
* Հայկ Սիրունյանը սոցիալական ցանցում
* Նշագիր՝ Հայկ Սիրունյան
* «Ինձ թողեք այստեղ» գրքի մասին

Կատեգորիա:Հայ գրողներ
Կատեգորիա:Հայ բանաստեղծներ
Կատեգորիա:Հայ գրականագետներ
Արկադիա (նկար)

**«Արկադիա»** (), ամերիկացի նկարիչ, լուսանկարիչ, մանկավարժ, ռեալիստական և ժանրային ոճերի հեղինակ Թոմաս Իկինսի նկարներից։ Այս ստեղծագործությունը հեղինակը վրձնել է մոտավորապես 1883 թվականին։ Յուղաներկով կտավի չափերն են 98,1 × 114,3 սմ։

Այսօր «Արկադիա» ստեղծագործությունը պահպանվում և ցուցադրվում է Մետրոպոլիտեն թանգարանում (Նյու Յորք, ԱՄՆ)։

## Նկարագիր
«Արկադիա» ստեղծագործությունը Իկինսի մյուս աշխատանքների համեմատ, որոնք ամենօրյա կյանքն են ներկայացնում, տարբերվում է նրանով, որ ներկայացված է իդեալականացված հովվերգական բնանկար։ Ֆիգուրները երեքն են․ կանգնած մերկ պատանի, որը երկու ֆլեյտա է նվագում։ Մյուս երկու ֆիգուրները պառկած են, որոնցից մեկը՝ դարձյալ տղա, նվագում է։ Նրա կողքին պառկած է մերկ աղջիկ, որը լսում է տղաների նվագը (աղջկան կարելի է ճանաչել երկար մազերից, որոնք հավաքված են ծոծրակի մոտ)։

## Պատմություն
Երբ Իկինսը 1890-ական թվականներին դասավանդել է Փենսիլվանիայի գեղարվեստի ակադեմիայում, սկսել է նկարել և լուսանկարել մոդելների՝ հին հունական հանդերձանքով կամ մերկ, որոնք կեցվածք էին ընդունում դասական կամ դասականին նման կերպով։ Այդ ժամանակահատվածում արված մի քանի լուսանկար ծառայել են ապագա գեղանկարների համար որպես մոդելներ։

## Պատկերասրահ

Պատկեր:Standing Male Nude with Pipes - Thomas Eakins.jpg|Մերկ տղամարդ, հեղ․՝ Իկինս 
Պատկեր:Susan Macdowell Eakins, nude, reclining on elbow, from rear 1883.jpg|Սյուզան Մաքդովել, հեղ․՝ Իկինս
Պատկեր:Eakins Ben Crowell Age 6 Hirshhorn.jpg|Բեն Քրոուել, հեղ․՝ Իկինս
Պատկեր:Thomas Eakins, Nude, Playing Pipes c.1883.jpg|Թոմաս Իկինս


## Ծանոթագրություններ

## Արտաքին հղումներ
* Թոմաս Իկինսի լուսանկարները

Կատեգորիա:1883 նկարներ
Կատեգորիա:ԱՄՆ-ի արվեստ
Կատեգորիա:Թոմաս Իկինսի նկարներ
Կատեգորիա:Մետրոպոլիտեն թանգարանի նկարներ
Կատեգորիա:Մերկ կանանց պատկերով նկարներ
Կատեգորիա:Մերկ տղամարդկանց պատկերով նկարներ
Ցերեկային լույս

մինի|300x300փքս|Աշխարհի քարտեզ, որը ցույց է տալիս Երկրի այն տարածքները, որոնք ցերեկային լույս են ստանում ապրիլին ժամը 13:00 UTC-ի սահմաններում
**Ցերեկային լույս,** ցերեկային ժամերին ուղղակի և անուղղակի արևի լույսի համակցությունը։ Սա ներառում է արևի ուղիղ լույսը, երկնքի ցրված ճառագայթումը և (հաճախ) երկուսն էլ արտացոլված Երկրի և երկրային օբյեկտների կողմից, ինչպիսիք են երկրի ռելիեֆը և շենքերը։ Աստղագիտական առարկաների կողմից ցրված կամ արտացոլված արևի լույսը սովորաբար ցերեկային լույս չի համարվում։ Հետևաբար, ցերեկային լույսը բացառում է լուսնի լույսը, չնայած այն արտացոլվում է արևի անուղղակի լույսով։

## Սահմանում
Ցերեկային լույսը առկա է որոշակի վայրում, որոշ չափով, երբ Արևը գտնվում է տեղական հորիզոնից վեր։ Ցերեկային օրվա տևողությունը միջինում մի փոքր ավելի է, քան 24-ժամյա օրվա կեսը։ Արևը կետ չէ, այլ ունի 32 րոպե աղեղի ակնհայտ չափ։ Բացի այդ, մթնոլորտը բեկում է արևի լույսն այնպես, որ դրա մի մասը հասնում է գետնին, նույնիսկ երբ Արևը գտնվում է հորիզոնից ցածր՝ մոտ 34 րոպե աղեղով։ Այսպիսով, առաջին լույսը հասնում է գետնին, երբ Արեգակի կենտրոնը դեռ գտնվում է հորիզոնից ցածր մոտ 50 րոպե աղեղով։ Այսպիսով, ցերեկը միջինում 7 րոպեով ավելի է, քան 12 ժամը։ 

Այնուամենայնիվ, դրսի լուսավորությունը կարող է տատանվել 120,000 լյուքսից կեսօրվա արևի ուղիղ ճառագայթների դեպքում, ինչը կարող է առաջացնել աչքի ցավ, մինչև 5 լյուքսից պակաս ամպրոպաբեր ամպերի առկայությամբ։ Օրը կարող է ավելի մութ լինել արտասովոր հանգամանքներում, ինչպիսիք են արևի խավարումը կամ մթնոլորտային մասնիկների շատ բարձր մակարդակը, որը ներառում է ծուխը (տես Նոր Անգլիայի մութ օրը), փոշին և հրաբխային մոխիրը։

## Ինտենսիվությունը տարբեր պայմաններում

Համեմատության համար գիշերային լուսավորության մակարդակներն են.

## Ծանոթագրություններ

Կատեգորիա:Լույս
Կատեգորիա:Ժամանակ
Կատեգորիա:Մթնոլորտային օպտիկական երևույթներ
Կատեգորիա:Ժամանակի չափման միավորներ
Կատեգորիա:Լուսավորություն
Կատեգորիա:Մթնոլորտային երևույթներ
Կատեգորիա:Դիտողական աստղագիտություն
Աստրոն (կայան)

**Աստրոն** (), խորհրդային տիեզերական աստղադիտակ, արձակվել է 1983 թվականի մարտի 23-ին, Պրոտոն կրող հրթիռով Բայկոնուր տիեզերակայանից։ Կայանը տեղադրվել է Երկրի բարձր ուղեծիր և գործել է վեց տարի։ Աստրոնը իր ժամանակի ամենամեծ ուլտրամանուշակագույն տիեզերական աստղադիտակն էր։

Աստրոն աստղադիտակը նախագծվել է հիմնվելով 4ՄՎ կայանի հենքի վրա։ Նախագիծը ղեկավարում էր Ալեքսանդր Բոյարչուկը։ Աստղադիտակը և կայանը նախագծվել և կառուցվել են Ղրիմի աստղաֆիզիկական աստղադիտարանում և Լավոչկինի ԳԱՄ-ում։ Այս հաստատությունների մի խումբ գիտնականներ իրենց աշխատանքի համար արժանացան ԽՍՀՄ պետական մրցանակի։

Կայանի վրա տեղադրված էր 80 սմ ուլտրամանուշակագույն սպեկտրի աստղադիտակ (համատեղ նախագծվել էր ԽՍՀՄ-ի և Ֆրանսիայի կողմից), և ռենտգենյան սպեկտրի աստղադիտակ։

Տեղադրվելով 185,000 կիլոմետր ապոկենտրոնով ուղեծր Աստրոնը կարող էր դիտումներ կատարել Երկրի ստվերից և ռադիացիոն գոտուց դուրս։

Աստրոնի կողմից կատարված ամենակարևոր դիտարկումներից էին SN 1987A գերնորի դիտումը 1987 թվականի մարտի 4-ից մինչև 12-ը և 1985 թվականի դեկտեմբերին Հալլեյի գիսաստղի դիտարկումները, որոնք թույլ տվեցին մի խումբ խորհրդային գիտնականներին մշակել գիսաստղի վարսի մոդելը։

Աստղադիտարանի գործունեությունը ավարտվել է 1991 թվականի մարտի 23-ին։

## Տես նաև
* Տիեզերական աստղադիտակ

## Ծանոթագրություններ

## Արտաքին հղումներ
*
*

Կատեգորիա:1983 հիմնադրումներ
Կատեգորիա:Տիեզերական աստղադիտակներ
Յուկոն (սարավանդ)

**Յուկոն**, (Yukon), սարավանդ Հյուսիսային Ամերիկայի հյուսիս–արևմուտքում։ Շրջապատված է Բրուքսի, Ալյասկայի, Ս․ Եղիայի և Մակենզի լեռներով։ Տեկտոնական հովիտներով բաժանվում է խոշոր լեռնային զանգվածների (բարձրությունը՝ 1500–2990 մ)։ Կազմված է գլխավորապես մինչքեմբրիի և պալեոզոյի նստվածքային և բյուրեղային ապարներից։ Կան պղնձի, կապարի, քարածխի, վոլֆրամի, ոսկու հանքավայրեր։ Կլիման մերձարկտիկական Է, ցամաքային։ Տարեկան տեղումները մոտ 300 մմ են։ Ամենուրեք տարածված են բազմամյա սառած գրունտները։ Գետերի երկայնքով աճում են ցածրաբուն ուռենու և բարդու ողողատային անտառները, 400 մ–ից բարձր՝ նոսր անտառները, 600–700մ–ից բարձր՝ լեռնատունդրային բուսականությունը։ 

## Արտաքին հղումներ

Կատեգորիա:Սարավանդներ այբբենական կարգով
Կատեգորիա:Հյուսիսային Ամերիկայի աշխարհագրություն
Հին քարի դարի սրինգներ

**Հին քարի դարի սրինգներ,** Գերմանիայի Շվաբյան Ալբ շրջանի քարանձավներում կանոնավոր հնագիտական պեղումների ժամանակ  հայտնաբերված են մի քանի սրինգներ, որոնք թվագրվում են եվրոպական վերին պալեոլիթի ժամանակաշրջանին։ Անգլիայի և Գերմանիայի անկախ փորձարկված երկու լաբորատորիաներ հաստատել են որպես  Օրինյակի մշակույթի արտադրանք։ Օրինյակի սրինգները ստեղծվել են 43,000-ից 35,000 տարի առաջ։ Ոսկորից և փղոսկրից պատրաստված ֆսրինգները ներկայացնում են ամենավաղ հայտնի երաժշտական գործիքները և հանդիսանում են նախապատմական երաժշտության ապացույցներ։

Սրինգները գտնվել են քարանձավներում, որտեղ կերպարվեստի հնագույն նմուշներ կան։ Երաժշտությունը և քանդակը որպես գեղարվեստական արտահայտություն զարգացել են միաժամանակ Եվրոպայի առաջին մարդկանց շրջանում, քանի որ տարածաշրջանը համարվում է առանցքային տարածք, որտեղ զարգացել են տարբեր մշակութային նորարարություններ։ Բացի հանգստի և կրոնական նպատակներից, նման ծիսական երաժշտությունը կարող էր օգնել պահպանել ավելի մեծ սոցիալական խմբեր։ Սա կարող էր մրցակցային առավելություն ապահովել նեանդերթալցիների նկատմամբ։

## Վաղ սրինգներ
[մինի|[Դիվյե Բաբեի ֆլեյտա|Դիվյե Բաբեի սրինգ ]]
2006 թվականին Գերմանիայի Շվաբական Ալբ քաղաքի Հոհլե Ֆելս քարանձավում հայտնաբերվել է Հոհլե Ֆելսի սրինգը։ Այն պատրաստված է անգղի սնամեջ ոսկորից, որի վրա հինգ անցքեր են բացված և թվագրվում է մոտավորապես 35000 տարի առաջ։ Դրանից մի քանի տարի առաջ մոտակա Geissenklösterle քարանձավում հայտնաբերվել են երկու սրինգ՝ առաջինը թշշան կարապի ոսկորից պատրաստված  և մյուսը՝ բրդոտ մամոնտի փղոսկրից։ Հոհլե Ֆելսի հայտնագործությունը կատարած թիմը գրել է, որ այդ գտածոներն այն ժամանակ ամենավաղ վկայությունն էին այն մասին, որ մարդիկ զբաղվում էին երաժշտական մշակույթով։ Նրանք ենթադրել են, որ երաժշտությունը կարող է օգնել պահպանել կապերը մարդկանց ավելի մեծ խմբերի միջև, և որ դա կարող է օգնել տեսակին ընդլայնվել ինչպես թվով, այնպես էլ աշխարհագրական տիրույթով։  2012 թվականին ածխածնային թվագրման նոր բարձր լուծաչափով փորձաքննությունը բացահայտել է Geissenklösterle քարանձավային սրինգների տարիքը 42,000-ից 43,000 տարի, ինչը ենթադրում է, որ նրանք կարող են ավելի հին լինել, քան Հոհլե Ֆելս քարանձավից գտնվածները։

Դիվյե Բաբեի սրինգ անունով հայտնի արտեֆակտը, որը հայտնաբերվել է Սլովենիայում 1995 թվականին, նաև ենթադրվել է որպես պալեոլիթի հնագույն սրինգ, թեև այս պնդումը վիճարկվել է։ Արտեֆակտը AMS-14C-ն է, որը թվագրված է 43100 ± 700 տարեկան, պատրաստված է քարանձավային արջի ազդրոսկրից, որի վրա անցքեր են բացված։ Ավելի ուշ կատարված փորձաքննությունը՝ օգտագործելով ավելի հզոր ESR մեթոդը, ցույց է տվել, որ սրինգ պարունակող հնագիտական շերտը գտնվում է AMS-14C մեթոդի թվագրման շրջանակից դուրս, և որ այս շերտից նմուշների սկզբնական թվագրումը սխալ է եղել։ Ըստ ESR-ի թվագրման, սրինգի տարիքը այժմ գնահատվում է 50,000-ից 60,000 տարի BP: Նրա հայտնաբերողը ենթադրել է, որ անցքերը արհեստական են, և որ ի սկզբանե եղել են չորս անցքեր, մինչև իրի վնասվելը։  Այնուամենայնիվ, այլ գիտնականներ պնդում են, որ անցքերը կենդանու կծելուց են։

## Ծանոթագրություններ

Կատեգորիա:Ֆլեյտաներ
Կատեգորիա:Պալեոլիթ
Կատեգորիա:Նախնադարյան արվեստ
Կատեգորիա:Հնագիտական նմուշներ
Մորթեն Մելդալ

**Մորտեն Պիտեր Մելդալ** (), դանիացի քիմիկոս և Նոբելյան մրցանակակի դափնեկիր։ Նա Կոպենհագենի համալսարանի քիմիայի պրոֆեսոր է, Դանիա։ Նա առավել հայտնի է CuAAC-click ռեակցիայի մշակմամբ, Վալերի Ֆոկինի, Բարրի Շարփլեսի հետ միևնույն ժամանակ, բայց անկախ նրանցից։

## Կենսագրություն
Մելդալը քիմիական ճարտարագիտության բակալավրի և թեկնածուի աստիճան ստացել է Դանիայի Տեխնիկական համալսարանից (ԴՏՀ)։. 1983-1988 թվականներին նա եղել է օրգանական քիմիայի ասպիրանտ, սկզբում ԴՏՀ-ում, այնուհետ Քեմբրիջի համալսարանի մոլեկուլային կենսաբանության MRC լաբորատորիայում։ իսկ հետո, Կոպենհագենի համալսարանում։ 1996թ. նշանակվել է ԴՏՀ-ի դոցենտ։ 1998 թվականից ղեկավարել է Կարլսբերգի լաբորատորիայի քիմիայի ամբիոնի սինթեզի խումբը։

## Մրցանակներ
2022 թվականին, Մելդալը Քերոլին Բերտոզզիի և Կարլ Բարի Շարփլեսի հետ համատեղ արժանացել է քիմիայի Նոբելյան մրցանակի՝ «քլիք քիմիայի և բիոօրթոգոնալ քիմիայի զարգացման համար»։

## Ծանոթագրություններ

Կատեգորիա:Դանիացի քիմիկոսներ
Կատեգորիա:Դանիացի գիտնականներ
Ծաղիկ փերին

**«Ծաղիկ փերին»**,  Հովհաննես Թումանյանի հեքիաթներից է, որը տպագրվել է 1910-ական թվականներին։

## Պատմություն
«Ծաղիկ փերին» իտալական ժողովրդական հեքիաթ է։ Թումանյանն այն թարգմանել է ռուսերենից («Итальянские сказки», перевод Марии Андреевой, под редакцией М. Горького, М., 1912), 1910-ական թվականներին։

Սկզբնական վերնագիրը եղել է «Փերի-ծաղիկը»։ Հեքիաթի առաջին էջի տողատակին Թումանյանի ձեռքով տրված է հետևյալ ծանոթությունը. «Մարիա Անդրեևայյի թարգմանությամբ և Մ. Գորկու խմբագրությամբ»։

## Սյուժե
Երկու քույր են լինում, երեխա օրից մնում են որբ։ Մեծ քույրը շատ գեղեցիկ է լինում, աստղի նման պայծառ, իսկ փոքրը ոչ լավ, ոչ վատ, մի քիչ էլ մի ոտքից կաղ։ Մեծ քույրը այդպես էլ նրա անունը դնում է Կաղլիկ։ Քույրերը ապրում են իրենց պառավ տատի հետ։ Տատին դուր չի գալիս որ փոքր թոռանը մեծ թոռը Կաղլիկ է անվանում, և միշտ սաստում էր մեծ թոռանը, սակայն մեծ քույրը գնալով ավելի շատ էր ծաղրում և ծիծաղում փոքր քրոջ վրա։ Փոքր քույրը ուշադրություն չէր դարձնում, սակայն մեծ քույրը շատ վատ էր վարվում փոքր քրոջ հետ, կարծես իր աղախինը լիներ։ Իսկ ինքը նստում էր, ձեռները ծալում և լուսամուտից դուրս էր նայում։ Տատը վրան բարկանում էր, և ասում, թե ում է նայում, իսկ մեծ թոռը պատասխանում էր, որ նայում է թագավորի տղային։

## Կերպարներ
* Մեծ քույր
* Փոքր քույր-Կաղլիկ
* Տատ

## «Ծաղիկ փերին» հեքիաթի թարգմանության պատմություն
Իտալական այս հեքիաթը վերցված է Լուիջի Կապուանայի հեքիաթների ժողովածուից։ Հեքիաթը թարգմանվել է հայ մեծանուն երկու մանկագիրների՝ Հովհաննես Թումանյանի և Ստեփան Լիսիցյանի կողմից։ Թումանյանը Կապուանայի հեքիաթացանկից թարգմանել է նաև «Որոտ թագավորը» և «Մարդակրի աղջիկն ու խորհրդավոր վարպետը»։ Ցավոք, «Ծաղիկ փերին» Թումանյանի թարգմանությունն անավարտ է մնացել։ Թումանյանի տարբերակը թարգմանված է Լուիջի Կապուանայի ռուսերեն տարբերակից, որի հեղինակը Մարիա Անդրեևան էր, խմբագիրը՝ Մաքսիմ Գորկին: Բանաստեղծի անձնական գրադարանում կան Կապուանայի ռուսերեն երկու հատորյակ։ Զարմանալիորեն երկու հատորյակներն էլ անհեղինակ են. Լուիջի Կապուանայի անունը ոչ մեկում չի հիշատակվում՝ մոլորության մեջ գցելով ընթերցողին, որը կարող է ենթադրել, որ ընթերցում է իտալական ժողովրդական հեքիաթներ։ Թումանյանը, ունենալով միայն ռուսերեն հրատարակության տվյալները, նույնպես չի նշում հեղինակի անունը։

Ենթադրել, որ հեքիաթների հեղինակը Կապուանան է, հնարավոր էր միայն իտալերեն և անգլերեն թարգմանություններից տեղյակ լինելու դեպքում, քանի որ ֆրանսերեն և գերմաներեն թարգմանությունները հրատարակվել են Թումանյանի թարգմանություններից ուշ։

Անդրեևայի ռուսերեն թարգմանությունից երկու տարի առաջ՝ 1910 թվականին իտալական հեքիաթների նույն ժողովածուից երկու հեքիաթ է թարգմանում Ստեփան Լիսիցյանը։ Լիսիցյանի թարգմանությունները ենթադրաբար արված են բնագրից, քանի որ լույս են տեսել ավելի վաղ, քան ռուսերեն թարգմանությունը։ Ընդ որում, ի տարբերություն Անդրևայի և Գորկու, նա նշում է հեքիաթների հեղինակի անունը՝ տառադարձելով այն Կապուան։ Լիսիցյանի այս թարգմանությունները կան Թումանյանի անձնական գրադարանում։

## Ծանոթագրություններ


Կատեգորիա:Հովհաննես Թումանյանի հեքիաթներ
Քվակենբրյուկ

**Քվակենբրյուկ** (), քաղաք Գերմանիայում՝ Ստորին Սաքսոնիա երկրամասի Օսնաբրյուկի շրջանում։ *Արտլանդ* անվանումը կրող համայնքային միավորման բաղկացուցիչ մասն է կազմում։ Զբաղեցնում է 17,95 քառակուսի կիլոմետր տարածք։ 2010 թվականի դեկտեմբերի 31-ի տվյալներով բնակչության թվաքանակը եղել է 12&nbsp;881: Պաշտոնական կոդը՝ *03 4 59 030*:

Քվակենբրյուկը Օսնաբրյուկի և Օլդենբուրգի միջև ընկած պատմական, տնտեսական և մշակութային կենտրոն է։ Այստեղ գործում են համբավավոր գյուղատնտեսական քոլեջ, որը մասնագետներ է պատրաստում ողջ շրջանի համար, քրիստոնեական հիվանդանոց, շաքարախտի բուժման խոշոր կենտրոն։

## Բնակչություն

## Քույր քաղաքներ
Քվակենբրյուկի քույր քաղաքներն են՝

* Ալանսոն, Ֆրանսիա
* Քոնուեյ, Արկանզաս, ԱՄՆ
* Դոբրե Մեստո, Լեհաստան
* Վեսենբերգ, Գերմանիա

## Պատկերասրահ

Quakenbrück urbodomo (4).jpg|Ռատուշան 
Quakenbruek1.jpg|Հարկային տեսչության տեղական բաժանմունքի մուտքը: Արձանին մակագրված է. «Բոլոր հարկերը վճարած քաղաքացի» 
Stadtmuseum.jpg|Քաղաքային թանգարանը 
St. Marien (Quakenbrück) (3).jpg|Շուկայի հրապարակը 
Quakenbrück trabfakaj domoj 2.jpg|
Denkmalpflege der Spitzenklasse.jpg|
Europabrunnen Quakenbrück.jpg|
Quakenbrück merkata placo 1.jpg|
Quakenbrück231008 11.JPG|
Quakenbrück4 5708.jpg|


## Ծանոթագրություններ

## Արտաքին հղումներ
* Քաղաքի պաշտոնական կայքէջը  

Կատեգորիա:Գերմանիայի բնակավայրեր
Կատեգորիա:Գերմանիայի քաղաքներ
Կատեգորիա:Հանզա
Ֆինլանդիայի պատմություն (գիրք)

**«Ֆինլանդիայի պատմություն․ երջանկության, քաղաքական գինը»**, ֆինն պատմաբան, Հելսինկիի համալսարանի պրոֆեսոր Հենրիկ Մեյնանդերի պատմական թեմայով գիրքը։ Հեղինակն այն գրել է 2006 թվականին։ Հետագայում գիրքը վերահրատարակվել է և թարգմանվել 16 լեզվով։

2024 թվականին Դավիթ Սարգսյանի թարգմանությամբ գիրքը «Newmag հրատարակչությունում» հրատարակվել է հայերեն։

## Նկարագրություն
Հեղինակը գրքում գիտահանրամատչելի ձևով ներկայացնում է Ֆինլանդիայի ամբողջ պատմությունը՝ մեկնաբանելով, թե ինչպես է առաջացել այդ երկիրն ու ժողովուրդը, ինչպես է ձևավորվել ֆիննական ինքնությունը համաշխարհային պատմության համատեքստում։ Գրքում խոսվում է նաև այն մասին, թե ինչպես է շվեդական գավառը դարձել ռուսական ինքնավար դքսություն, արևմուտքի ու արևելքի բախման կիզակետում գտնվելով, և ինչպես է այն փրկվել փրկվեց 20-րդ դարում ու դարձել աշխարհում տեխնոլոգիական առաջատար երկրներից մեկը։

Հայերեն թարգմանված գրքում Հենրիկ Մեյնանդերը լրացրել է գրքի վերջին գլուխը՝ ներկայացնելով Ֆինլանդիայի համար 2023-ին տեղի ունեցած պատմական մեծ իրադարձությունը՝ ՆԱՏՕ-ի անդամ դառնալը։ Նույն գլխում հեղինակը նաև անդրադարձել է Հայաստանի ու Ֆինլանդիայի նմանություններին։ Հայերեն թարգմանված գրքի շնորհանդեսը տեղի է ունեցել 2024 թվականի փետրվարի 16-ին։

## Ծանոթագրություններ

## Արտաքին հղումներ

Կատեգորիա:Newmag հրատարակչության գրքեր
Կատեգորիա:Գրական ստեղծագործություններ այբբենական կարգով
Կատեգորիա:Պատմական գրականություն
Իսե (քաղաք)

**Իսե** (), նախկինում Ուջիյամադան քաղաք էր Ճապոնիայում, Միե պրեֆեկտուրայում։ Իսենը Իսե-Շիմա ազգային այգու մի մասն է։ Բնակչությունը 98 819 մարդ (2003 թ.)։ Քաղաքը զբաղեցնում է 178,97 կմ² տարածք։ Զբոսաշրջության և ուխտագնացության խոշոր կենտրոն։

Մեծ քաղաքի կարգավիճակ ստացել է 1955 թվականի հունվարի 1–ին։ Միաձուլումից հետո միքանի հարևանների հետ 1955 թվականի հունվարի 1-ին Հիմնադրվել է Իսե քաղաքը։

## Տնտեսություն
Իսե քաղաքը հայտնի է Սինտո ջինգու սրբավայրով, (ճապ.՝ 伊勢神宮) որը նվիրված է Ամատերաս աստվածուհուն։  Իսեն դարձավ զանգվածային ուխտագնացության կենտրոն դեռ Էդոյի ժամանակաշրջանում։ Բացի բուն տաճարային համալիրից, ուխտավորներն ու զբոսաշրջիկները այցելում են պատմական Թանգարան, կերպարվեստի թանգարան, գյուղատնտեսական թանգարան և գրադարան, որոնք մաս են կազմում սրբավայրի, ինչպես նաև Մեոտո Իվայի։

Քաղաքում տեղակայված են Mikimoto Pharmaceutical (դեղամիջոցներ և կոսմետիկա) ընկերության կենտրոնակայանը և ձեռնարկությունը, որը հիմնադրվել է Kokiti Mikimoto-ի, Yokohama Rubber Company (ավտոմոբիլային անվադողեր), Kyocera, Noritake Itron  և Sinfonia Technology (Էլեկտրոնիկա), NGK (ավտոմոբիլային բաղադրիչներ), N. P. W. տեխնիկական լաբորատորիա (արդյունաբերական սարքավորումներ), փոքր նավաշինարաններ, Ուձիգամի նավահանգիստ, UL Japan հետազոտական կենտրոն։ Ise-ում արտադրվում է նաև Ուդոն արիշտա սոյայի սոուսով և akafuku-Mochi — ով ' Մոչի հատուկ տեսակ, որը ծածկված է կարմիր լոբու հայտնի քաղցր մածուկով։ Մանրածախ առևտրի հիմնական կլաստերներն են AEON Ise և MTS Ise առևտրի կենտրոնները, ise-Sima մեծածախ շուկան, Piago սուպերմարկետների ցանցը, ինչպես նաև ise Ginza Simmiti և ise Takayanagi  ծածկված փողոցները։
Պատկեր:NTT_Ise-Shima_Building_20090908.jpg|NTT տեղական գրասենյակ
Պատկեր:Mikimoto_Pharmaceutical_Co.,Ltd_Head_office.jpg|Միկիմոտո դեղատուն
Պատկեր:MTS_ISE_ver_2011.JPG|ՄՏՍ Իսե
Պատկեր:Akafuku_01.JPG|Խանութ, որը վաճառում է ակաֆուկու-մոչի
Պատկեր:Ise_Ginza_Shimmichi_Shotengai_2013-01.jpg|Իսե Գինզա Սիմմիտի


## Կավասակի
Կավասակին Իսե քաղաքի պատմական թաղամասն է, որը գտնվում է Սետագավա գետի երկայնքով։ 1408 թվականին այստեղի ճահիճները ցամաքեցին, և առաջացավ Կավաբե նո Սատո քաղաքը, որը հետագայում ստացավ Կավասակի անվանումը։  Այս քաղաքը մեծ դեր է խաղացել առևտրի մեջ և երբեմն տարեկան ավելի քան մեկ միլիոն ուխտավորների է ընդունել Իսե-ձինգ սրբավայր։ Գետի երկայնքով նավերը կարող էին մտնել քաղաք։  Այժմ պահպանվել են մոտ մեկ կիլոմետր երկարությամբ կենտրոնական փողոց և գետի երկու կողմերում գտնվող մի շարք շրջակա տներ։  Կավասակի քաղաքը մտել է նորաստեղծ Իսե քաղաքի կազմի մեջ։
Պատկեր:Ise_city.JPG|Կավասակի
Պատկեր:Kawasaki(Ise)-01.JPG|Կավասակի
Պատկեր:Sun_Arena_(Mie,_Japan)_20101010.jpg|Sun Arena


## Տես նաև
* Իսե (Գավառ)՝ պատմական շրջան
* Սինտոիզմ

## Ծանոթագրություններ

Կատեգորիա:Ճապոնիայի քաղաքներ
Կատեգորիա:Սրբազան քաղաքներ
Կատեգորիա:Բնակավայրեր այբբենական կարգով
Կատեգորիա:1955 թվականին հիմնադրված բնակավայրեր
Կատեգորիա:Ճապոնիայի հատուկ քաղաքներ
Կատեգորիա:1906 թվականին հիմնադրված բնակավայրեր
Անվայլեր ամ Թրիֆելս

**Անվայլեր ամ Թրիֆելս** (), քաղաք Գերմանիայում՝ Ռայնլանդ-Պֆալց երկրամասի Հարավային Վայնշտրասե շրջանում, Քվայխ գետի ափին, Լանդաուից 12 կիլոմետր դեպի արևմուտք։ Նույնանուն համայնքային միվորման կենտրոնն է։ Զբաղեցնում է 39,87 քառակուսի կիլոմետր տարածք։ 2010 թվականի տվյալներով բնակչության թվաքանակը եղել է 6 889։ Պաշտոնական կոդը՝ *07 3 37 501*: Երկաթուղային կայարան Լանդաու-Սաարբրյուկեն երկաթգծի վրա։

Անվայլերի տնտեսության գլխավոր ճյուղը զբոսաշրջությունն է։  Քաղաքի տեսարժան վայրերից հիշարժան է հատկապես մերձակա Զոննենբերգ սարի վրա փռված Թրիֆելսի ամրոցի ավերակները. այս ամրոցը նշանավոր է նրանով, որ նրա զնդանում 1193 թվականի մարտի 31-ից մինչև ապրիլի 19-ը բանտարկված է եղել Ռիչարդ Առյուծասիրտը։

*Բրոքհաուզի և Էֆրոնի հանրագիտարան*ի 1911 թվականի հրատարակությունում Անվայլերի շրջակա տարածքը ներկայացված է որպես "Pfälzer Schweiz":

## Պատկերասրահ

Annweiler-Rathaus-06-2019-gje.jpg|Ռատուշան
Annweiler-244-Flitschberg-Hauptstr-2019-gje.jpg|Փողոց հին քաղաքամասում
Annweiler-Stadtkirche-10-2019-gje.jpg|Բողոքականների եկեղեցին
Annweiler-St Josef-04-2019-gje.jpg|Սբ. Հովսեփ եկեղեցին
Annweileramtrifelsbahnhof.JPG|Երկաթուղային կայարանը
Annweiler-250-Hauptstr 33-2019-gje.jpg|
Annweiler-122-Gerbergasse-2019-gje.jpg|
Annweiler Bahnhofstr 13.jpg|


## Ծանոթագրություններ

## Արտաքին հղումներ
* Քաղաքի պաշտոնական կայքէջը

Կատեգորիա:Գերմանիայի քաղաքներ
Կատեգորիա:Գերմանիայի բնակավայրեր
Էդվին Օ'Քոննոր

**Էդվին Գրին Օ'Քոնոր** (), ամերիկացի լրագրող, գրող և ռադիոմեկնաբան։ 1962 թվականին ստացել Է Պուլիտցերյան մրցանակ գեղարվեստական գրականության ոլորտում իր «Վշտի եզրը» (1961) վեպի համար։ Նրա նախնիները իռլանդացի էին, ուստի նրա վեպերը վերաբերում էին իռլանդա-ամերիկյան փորձին և հաճախ վերաբերում էին քաղաքական գործիչների և քահանաների կյանքին։

## Կենսագրություն

Օ'Քոննորը ծնվել է 1918 թվականի հուլիսի 29-ին Ռոդ Այլենդի Փրովիդենս քաղաքում բժշկի ընտանիքում, բայց մեծացել է Ռոդ Այլենդի Վունսոկեթ քաղաքում։ Նա Լա Սալ ակադեմիայի և Նոթր Դամի համալսարանի շրջանավարտ էր։ Ավարտելուց հետո նա Երկրորդ համաշխարհային պատերազմի ժամանակ ծառայել է ԱՄՆ առափնյա գվարդիայում։ 1946 թվականին նա սկսեց աշխատել որպես ազատ գրող՝ վաճառելով իր պատմություններն ու զեկույցները բազմաթիվ ամսագրերի, այդ թվում՝ Atlantic Monthly-ի։

1950 — ականներին Օ'Քոննորը սկսեց հեռուստատեսային քննադատի կարիերան Բոստոնի երկու թերթերում՝ մասնագիտություն, որին նա հավատարիմ մնաց իր կյանքի մնացած ժամանակահատվածում։ Այդ ժամանակ նա հրատարակեց իր առաջին վեպը՝ «Օրակուլը» (1951)։

Կարճ ժամանակ անց նա հրատարակեց «Վերջին ուրախությունը» (1956) վեպը։ Վեպը էկրանավորվել է 1958 թվականին, երբ Ջոն Ֆորդը բեմադրել է Ֆրենկ Ս. Նյուջենտի սցենարը։ Սփենսեր Թրեյսիի, Ջեֆրի Հանթերի և Դոնալդ Կրիսպի մասնակցությամբ ֆիլմը կոմերցիոն հաջողություն չունեցավ։ Այնուամենայնիվ, ինչպես նշում է Չարլզ Ֆանինգը, «Օ'Քոննորին առաջին անգամ ֆինանսական անվտանգություն ապահովեց «Վերջին ուրախությունից» չնախատեսված շահույթը»։

Օ'Քոննորը 1962 թվականին արժանացել է գեղարվեստական ​​գրականության Պուլիտցերյան ամենամյա մրցանակին իր հաջորդ՝ «Վշտի եզրը» (Little, Brown, 1961) վեպի համար։

Նրա վերջին վեպը՝ «Բոլորը ընտանիքում», հայտնվել է 1966 թվականին։

Օ'Քոննորը հանկարծամահ է եղել ուղեղի արյունազեղումից 1968 թվականին։

Հետմահու 1970 թվականին լույս տեսավ Էդվին Օ'Քոննորի «Լավագույնը և վերջինը» ժողովածուն, որը ներառում էր հատվածներ նրա հրատարակված վեպերից, չհրապարակված աշխատանքների հատվածներ, նրա գրած հոդվածները և դասախոսության սղագրությունը։

## Ծանոթագրություններ

Կատեգորիա:1918 ծնունդներ
Կատեգորիա:1968 մահեր
Կատեգորիա:20-րդ դարի ամերիկացի գրողներ
Կատեգորիա:20-րդ դարի ամերիկացի վիպասաններ
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի գրականություն
Կատեգորիա:20-րդ դարի տղամարդ գրողներ
Կատեգորիա:Ամերիկացի գրողներ
Կատեգորիա:Ամերիկացի լրագրողներ
Կատեգորիա:Ամերիկացի վիպասաններ
Կատեգորիա:Ամերիկացի տղամարդ վիպասաններ
Կատեգորիա:Ամերիկացիներ իռլանդական սերմամբ
Կատեգորիա:Անձինք այբբենական կարգով
Կատեգորիա:Բոստոն քաղաքում մահացածներ
Կատեգորիա:Գրողներ այբբենական կարգով
Կատեգորիա:Հուլիսի 29 ծնունդներ
Կատեգորիա:Մարտի 23 մահեր
Կատեգորիա:Նոթր Դամի համալսարանի շրջանավարտներ
Կատեգորիա:Պուլիցերյան մրցանակակիրներ
Օբերվալտերսդորֆ

**Օբերվալտերսդորֆ** (), քաղաք և համայնք Ավստրիայում՝ Ստորին Ավստրիա դաշնային երկրամասի Բադենի շրջանում։ Հնուց համբավվել է պարբերաբար կազմակերպվող տոնավաճառներով։ Օբերվալտերսդորֆում է տեղակայված Ավստրիայի օլիմպիական կոմիտեի շտաբ-գրասենյակը։ Ավստրիա-կանադական Magna ընկերությունն այս քաղաքում ունի իր եվրոպական կենտրոնակայանը։

Համայնքն զբաղեցնում է քառակուսի կիլոմետր տարածք։ 2014 թվականի հունվարի 1-ի տվյալներով բնակչության թվաքանակը եղել է 4 131։

## Պատմություն
Օբերվալտերսդորֆում կար թղթի գործարան, որը 1882 թվականի նոյեմբերին գնել է Սաուլ Պինելեսը և այնտեղ բրդեղենի ու ձիերի ծածկոցների արտադրություն ծավալել։ Հետագայում այս ձեռնարկությունում (գերմ.՝ *Oberwaltersdorfer Roben- Decken und Wolfabrik Oberwaltersdorf*) արտադրվել է նաև հագուստեղեն։

## Բնակչություն

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
ImageSize = width:800 height:auto barincrement:20
PlotArea  = left:40 bottom:40 top:20 right:20
DateFormat = x.y
Period   = from:0 till:5000
TimeAxis  = orientation:horizontal
AlignBars = late
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
PlotData=
  color:skyblue width:14 shift:(-50,-5) fontsize:M anchor:till
  bar:1869 from:0 till:1025 text:1.025
  bar:1880 from:0 till:1246 text:1.246
  bar:1890 from:0 till:1348 text:1.348
  bar:1900 from:0 till:1287 text:1.287
  bar:1910 from:0 till:1547 text:1.547
  bar:1923 from:0 till:1555 text:1.555
  bar:1934 from:0 till:1768 text:1.768
  bar:1939 from:0 till:1817 text:1.817
  bar:1951 from:0 till:1711 text:1.711
  bar:1961 from:0 till:1758 text:1.758
  bar:1971 from:0 till:2020 text:2.020
  bar:1981 from:0 till:2030 text:2.030
  bar:1991 from:0 till:2416 text:2.416
  bar:2001 from:0 till:3340 text:3.340
  bar:2011 from:0 till:3975 text:3.975
  bar:2021 from:0 till:4856 text:4.856
  bar:2022 from:0 till:4943 text:4.943
TextData=
 fontsize:S pos:(35,20)
 text:"Zahlenleiste: Einwohner; Quelle: Statistik Austria"


## Պատկերասրահ

Oberwaltersdorf_Gemeindeamt.jpg
Oberwaltersdorf_Kirche,_Europabrunnen.jpg
Oberwaltersdorf_Schloss.jpg
Oberwaltersdorf_Kollerhaus.jpg


## Ծանոթագրություններ

## Գրականություն
* Helmut Frais: *Auf Spuren der Vergangenheit – Oberwaltersdorf. Geschichte, Landschaft, Kultur. Von den Anfängen bis zum Österreichischen Staatsvertrag*, Verlag St. Gabriel, Mödling 1983, OBV.
* Rudolf Maurer: *Baden und Oberwaltersdorf. Wege einer gemeinsamen Geschichte*. Katalogblätter des Rollettmuseums Baden, Band 71, Städtische Sammlungen Baden (Stadtarchiv, Rollettmuseum), Baden 2008, ISBN 978-3-901951-71-8.

## Արտաքին հղումներ
* Քաղաքի պաշտոնական կայքէջը 

Կատեգորիա:Ավստրիայի բնակավայրեր
Կատեգորիա:Ավստրիայի քաղաքներ
Կատեգորիա:Ստորին Ավստրիայի քաղաքներ
Էնթոնի Հեքթ

**Էնթոնի Հեքթ** (), ամերիկացի գրող, թարմանիչ և էսսեիստ, մանկավարժ։ ԱՄՆ-ի Կենգրեսի Գրադարանի պոեզիայի խորհրդատու։

## Կենսագրություն

Էնթոնի Հեքը ծնվել է Նյու Յորքում՝ գերմանացի հրեաների ընտանիքում։ Դպրոցական տարիներին եղել է Ջեք Քերուակի համադասարանցին։ Սովորել է բարդ քոլեջում, որտեղ 1944 թվականին ստացել է արվեստի բակալավրի աստիճան։ 1944-ին Հեքթը զորակոչվեց բանակ և ուղարկվեց Եվրոպա, որտեղ նա կարողացավ մասնակցել ամերիկյան զորքերի մարտերին Գերմանիայում և Ճապոնիայում։ Երկրորդ համաշխարհային պատերազմի ավարտից հետո Հեքը ընդունվում է Քենյոն քոլեջ, որտեղ հանդիպում է ամերիկացի շատ հայտնի բանաստեղծների, ինչպիսիք են Ռանդալ Arարելը, Էլիզաբեթ Բիշոփը և Ալեն Թեյթը։ 1950 թվականին Հեքը ստանում է Կոլումբիայի համալսարանի մագիստրոսի կոչում։

1954 թվականին լույս է տեսնում Հեքի «քարեր կանչելը» բանաստեղծական առաջին ժողովածուն, որը լավ արձագանքներ է ստացել քննադատների կողմից։ Սակայն առավել հաջող է ստացվել «դժվար ժամեր» (the Hard Hours) հաջորդ ժողովածուն, որը 1968 թվականին արժանացել Է Պուլիտցերյան մրցանակի։

Ստեղծագործությանը զուգահեռ Հեքթը դասավանդում է պոեզիա։  1967-1985 թվականներին նա աշխատում է Ռոչեսթերի համալսարանի ամբիոնում, դասախոսություններ է կարդում Հարվարդում, Ջորջթաունի համալսարանում և Յելում։ 1982-1984 թվականներին Հեքը եղել է ԱՄՆ Կոնգրեսի գրադարանի պոեզիայի խորհրդատու։ 1983 թվականին արժանացել է Բոլինգենի մրցանակի, իսկ 1988 թվականին արժանացել է Ռութ Լիլի մրցանակին։

Հեքը մահացել է 2004 թվականի հոկտեմբերի 20-ին։ Թաղված է Բարդ քոլեջի գերեզմանատանը։ Մահից մեկ ամիս անց պարգևատրվել է ԱՄՆ արվեստի ազգային մեդալով։ Մեդալը ԱՄՆ նախագահ Ջորջ Բուշը հանձնել է բանաստեղծի այրուն՝ Հելեն Հեքթին։

## Ծանոթագրություններ

Կատեգորիա:1923 ծնունդներ
Կատեգորիա:20-րդ դարի ամերիկացի բանաստեղծներ
Կատեգորիա:20-րդ դարի ամերիկացի տղամարդ գրողներ
Կատեգորիա:20-րդ դարի բանաստեղծներ
Կատեգորիա:20-րդ դարի տղամարդ գրողներ
Կատեգորիա:2004 մահեր
Կատեգորիա:21-րդ դարի ամերիկացի տղամարդ գրողներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի բանաստեղծներ
Կատեգորիա:Այովայի համալսարանի շրջանավարտներ
Կատեգորիա:Անձինք այբբենական կարգով
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Գուգենհայմի կրթաթոշակառուներ
Կատեգորիա:Գրողներ այբբենական կարգով
Կատեգորիա:Եյլի համալսարանի դասախոսներ
Կատեգորիա:Կոլումբիայի համալսարանի շրջանավարտներ
Կատեգորիա:Հարվարդի համալսարանի դասախոսներ
Կատեգորիա:Հարվարդի համալսարանի շրջանավարտներ
Կատեգորիա:Հոկտեմբերի 20 մահեր
Կատեգորիա:Հունվարի 16 ծնունդներ
Կատեգորիա:Հրեա բանաստեղծներ
Կատեգորիա:Նյու Յորք քաղաքում ծնվածներ
Կատեգորիա:Պուլիցերյան մրցանակակիրներ
Կատեգորիա:Ջորջթաունի համալսարանի շրջանավարտներ
Կատեգորիա:Վաշինգտոն քաղաքում մահացածներ
Էնդրյու Թեյթ

**Էմորի Էնդրյու Թեյթ III** (, ), ամերիկա-բրիտանացի մեդիա դեմք, գործարար և նախկին պրոֆեսիոնալ քիքբռնցքամարտիկ։

Ծնվել է Չիկագո քաղաքում՝ շախմատի միջազգային վարպետ Էմորի Թեյթի ընտանիքում։ Նախնական ճանաչման է արժանացել քիքբոքսինգ սպորտաձևում ունեցած ելույթներով, անցկացրած 86 հանդիպումներից հաղթանակելով 76-ում (որոնցից 32-ը՝ նոկաուտով) և նվաճելով աշխարհի բազմաթիվ տիտղոսներ։ Մարզական կարիերայից զատ, հայտնի է նաև որպես հաջող գործարար, ով ներգրավված է անշարժ գույքի, առցանց բիզնեսի և ինքնօգնության քոուչինգի ոլորտներում։ Ունի հեղինակային առցանց դասընթացներ և ծրագրեր՝ ուղղված անձի ինքնազարգացմանն ու ֆինանսական հաջողությանը։

Սոցցանցերում Թեյթի ներկայությունը գրավել է և՛ համակիրների, և՛ քննադատների, սեփական հայացքների և գործողությունների շուրջ հաճախ ծագող բանավեճերով։ Քննադատական որոշ շրջաններում ձեռք է բերել «թունավոր առնականության արքայի» համբավը։

2022 թվականի դեկտեմբերին Թեյթը եղբոր՝ Տրիստանի և ևս երկու կանանց հետ ձերբակալվեցին Ռումինիայում։ Բոլորին հետագայում մեղադրանք ներկայացվեց բռնաբարության, մարդկանց թրաֆիքինգի և կանանց սեռական շահագործման նպատակով կազմակերպված հանցավոր խումբ ստեղծելու մեջ։ Թեյթ եղբայրները հերքեցին իրենց առաջադրված բոլոր մեղադրանքները։ Ռումինիայի ոստիկանության պնդմամբ, խումբը ստիպել էր ենթադրյալ զոհերին ստեղծել վճարովի պոռնոգրաֆիական կայք, որը ֆինանսական օգուտ պետք է բերեր մեղադրյալ քառյակին։ 2023 թվականի հուլիսին հաղորդվեց, որ մեղադրող կողմից երկու անձ ընդհատակ անցան՝ ենթադրյալ առցանց ահաբեկումներից հետո, իսկ Թեյթ եղբայրները զրպարտության համար դատական հայց ներկայացրին՝ պահանջելով 5 միլիոն ԱՄՆ դոլարի փոխհատուցում մեղադրողներից մեկի դեմ։ 2024 թվականի տարեսկզբի դրությամբ, խումբը շարունակում է մնալ դատական նախաքննական սահմանափակումներով հսկողության տակ, ինչը Թեյթը բողոքարկել է։

## Ծանոթագրություններ

## Արտաքին հղումներ
* Պաշտոնական կայք
* Էջը boxrec.com կայքում
* Էջը IMDb կայքում

Կատեգորիա:21-րդ դարի ամերիկացի գործարարներ
Կատեգորիա:Ամերիկացի ընդհանուր մենամարտիկներ
Կատեգորիա:Ամերիկացի ինտերնետային աստղեր
Կատեգորիա:Համացանցային աստղեր
Կատեգորիա:Ամերիկացի մարզիկներ
Կատեգորիա:Հեռուստատեսային պրոդյուսերներ
Կատեգորիա:Ամերիկացի ձեռնարկատերեր
Ուեսլի Մորիս

**Ուեսլի Մորիս** (), ամերիկացի կինոքննադատ և Պուլիտցերյան մրցանակի կրկնակի դափնեկիր Boston Globe-ի և New York Times-ի համար քննադատության համար։

## Կենսագրություն
Ֆիլադելֆիայի բնակիչ Ուեսլի Մորիսը կինո է սովորել Յեյլի համալսարանում։ Մորիսը սկսեց իր կինոյի և արվեստի քննադատի կարիերան Սան Ֆրանցիսկոյի Chronicle-ում և Սան Ֆրանցիսկոյի Քննիչում, ինչպես նաև հանդես եկավ որպես «Siskel & Ebert» հեռուստատեսային շոույի հրավիրված հաղորդավար։  2002-ից 2013 թվականներին նա գրել է ակնարկներ և հոդվածներ Boston Globe-ի համար։ Տարբեր ժամանակներում նրա աշխատանքները թողարկվել են նաև Film Comment, Slate, Ebony-ում։  Նա պարբերաբար նյութեր է թողարկել National Public Radio-ի համար, իսկ 2009 թվականին մասնակցել է «հանուն կինոյի սիրո.ամերիկյան կինոքննադատության պատմություն»։ վավերագրական ֆիլմի նկարահանումներին։  Ավելի ուշ Մորիսը կարճ ժամանակ եղել է Grantland նահանգում, որտեղ կենտրոնացել է կինոյի և հեռուստատեսության մասին թեմաների վրա, վարել է «Do You Like Prince Movies?»։ 2015-ին Նյու Յորք Թայմս նահանգ տեղափոխվելուց հետո Մորիսը գրել է փոփ մշակույթի, Ջորջ Ֆլոյդձերբակալության քաղաքացիական տեսանյութերի կարևորության, ռասայական հաշտեցման մասին հոլիվուդյան չափազանցությունների և ռոմանտիկ կատակերգություններում ներկայացված գաղափարների վտանգների մասին։  Նա «դեռ ընթացքի մեջ է» փոդքասթի համահաղորդավարն է, որը կենտրոնանում է ռասայական խնդիրների վրա։ Նա նաև բազմիցս խոսել է նույնասեռականության տաբու լինելու մասին, մասնավորապես ներկայացրել է «Վերջին տաբուն․ ինչու փոփ մշակույթը չի կարողանում հաղթահարել սևամորթ տղամարդկանց սեքսուալությունը» էսսեն։ Նա բազմիցս մասնակցել է WNYC-ի փոդքասթներին և ելույթ է ունեցել SBS-ում։

## Պարգևներ
2012 թվականին Մորիսը Պուլիտցերյան մրցանակի է արժանացել քննադատության համար՝ շնորհիվ «նրբագեղ, հնարամիտ կինոքննադատության, որն առանձնանում է ճշգրիտ արձակով և հեշտ անցումներով արտ հաուսից դեպի տոմսարկղային ֆիլմեր»։ Իր երկրորդ մրցանակին նա արժանացել է արդեն 2021 թվականին New York Times-ի համար աշխատելու ժամանակ՝ «ԱՄՆ-ում ռասայի և մշակույթի խաչմերուկների մասին անողոք արդիական և խորը քննադատության համար, որը գրվել է բացառիկ ոճով, հերթափոխով խաղային և խորը»։ Այսպիսով, նա դարձավ հինգերորդ կինոքննադատը, որն արժանացավ Պուլիտցերյան մրցանակի, և միակը՝ երկու անգամ։

Բացի այդ, 2015-ին քննադատը դարձավ National Magazine Award-ի եզրափակիչը սյունակների և մեկնաբանությունների համար։ 2018 թվականին Մորիսը աֆրոամերիկյան կինոքննադատների ասոցիացիայի կողմից արժանացավ Ռոջեր Էբերտի մրցանակին՝ ամենամյա հատուկ նվաճումների անվանակարգում։

## Ծանեթագրություններ

Կատեգորիա:1975 ծնունդներ
Կատեգորիա:Ամերիկացի կինոքննադատներ
Կատեգորիա:Պուլիցերյան մրցանակակիրներ
Կատեգորիա:Ապրող անձինք
Կատեգորիա:Եյլի համալսարանի շրջանավարտներ
Կատեգորիա:Աֆրոամերիկացի գրողներ
Կատեգորիա:Դեկտեմբերի 19 ծնունդներ
Կատեգորիա:Անձինք այբբենական կարգով
Կատեգորիա:Լրագրողներ այբբենական կարգով
Կատեգորիա:ԱՄՆ-ում ծնվածներ
Կատեգորիա:Ֆիլադելֆիա քաղաքում ծնվածներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի լրագրողներ
Ոչնչացված մոլորակ

մինի|Քարոտ մոլորակի ոչնչացում մյուս աստղի կողմից, գեղարվեստական ներկայացում։ |294x294փքս**Ոչնչացված մոլորակ** (), մոլորակ կամ էկզոմոլորակ, որը ոչնչացվել է իր մոտով անցնող աստղից կամ այլ աստղագիտական մարմնից։ մոլորակի նման ոչնչացման արդյունքը կարող է լինել մեծ քանակությամբ գազի, փոշու և մոլորակի այլ մնացորդների առաջացումը, որոնք կարող են կենտրոնական աստղը շրջապատել աստղային կամ մնացորդային սկավառակով։ Մոլորակի պտտվող բեկորները և մնացորդները կարող են իրենցից կազմել փոշու անկանոն օղակ, որը ստեղծում է կենտրոնական աստղի ակնհայտ պայծառության անկանոն տատանումներ և կարող է հանգեցնել լուսային կորի առկայծման։ Նմանատիպ առկայծում է դիտվում KIC 8462852, Ձկների RZ և WD 1145+017 աստղերի մոտ։ Այսպիսի աստղերը կարող են դրսևորել ավելորդ քանակությամբ ինֆրակարմիր ճառագայթում, որը նաև հաստատում է աստղի մոտ փոշու և մոլորակային մարմնի մնացորդների առկայության վարկածը։

## Օրինակներ
### Մոլորակներ
Այսպիսի մոլորակների (կամ նրանց հարակից բեկորների և մնացորդների) օրինակներ, որոնք համարվում են ոչնչացված մարմիններ կամ նման մարմինների մաս, իրենց մեջ ներառում են Օումուամուան և WD 1145+017 b, ինչպես նաև աստերոիդներ, տաք յուպիտերներ, և որոշակի հիպոթետիկ մոլորակներ, օրինակ՝ հինգերորդ մոլորակը, Ֆաետոնը և Թեյան։

### Աստղեր
Ոչնչացած մոլորակների հետքեր ունեցող աստղերի օրինակներ են EPIC 204278916, KIC 8462852, PDS 110, RZ Рыб, WD 1145+017 և Մեծ արջի 47։

thumb|center|500px|<center>''KIC 8462852''–ի շուրջ «ոչ ճիշտ փոշու օղակ»–ի գեղարվեստականորեն պատկերումը։ </center>

## Լուսային կոր KIC 8462852
KIC 8462852 աստղը սպեկտրային դասակարգման F հիմնական հաջորդականության դասի աստղ է` ճառագայթման անսովոր փոփոխականությամբ, ներառյալ 22%֊ով լույսի թուլացումը։

Նմանատիպ փոձոխականությունը բացատրելու համար առաջարկվել են մի քանի վարկածներ, սակայն դրանցից ոչ մեկը 2019 թվականի դրությամբ չի կարող բացատրել լուսային կորի բոլոր մանրամասները։ Բացատրություններից մեկը այն է, որ աստղի շուրջ պտտվում է «ոչ ճիշտ փոշու օղակ»։ thumb|center|800px|2019 թվականի մարտի 21–ի դրությամբ հայտնի KIC 8462852–ի պայծառության նվազագույնի համակցված գրաֆիկ։
Պատկեր:KIC_8462852_-_gesamte_Helligkeitsmessung_von_Kepler.png|Լուսային կորի տվյալները 2009 թվականի դեկտեմբերից 2013 թվականի մայիս года, սկանավորման օրեր 0066 − 1587 (միայն *Kepler–*ի տվյալները) 
Պատկեր:KIC_8462852_-_Helligkeitseinbruch_05._März_2011.png|2011 թվականի մարտի 5,   792 օր, նվազագույնի խորությունը՝ 15% (*Kepler–*ի տվյալներ) 
Պատկեր:KIC_8462852_-_Helligkeitseinbruch_28._Februar_2013.png|2013 թվականի փետրվարի 28, 1519 օր, նվազագույնի խորությունը՝ 22% (*Kepler–*ի տվյալներ) 
Պատկեր:KIC_8462852_-_Helligkeitseinbruch_17._April_2013.png|2013 թվականի ապրիլի 17, 1568 օր, նվազագույնի խորությունը՝ 8%  (*Kepler–*ի տվյալներ) 
Պատկեր:KIC_8462852_Daily_Normalized_Flux_by_Bruce_Gary,_20170502-20180504.png|Լուսային կորը 1 տարվա ընթացքում՝ 2018 թվականի մայիսի 4 (Հիֆորդ աստղադիտարանի տվյալներ)


## Ծանոթագրություններ

## Գրականություն
* 
* 
* 

## Արտաքին հղումներ
* NASA — WD 1145+017 b на сайте The Extrasolar Planets Encyclopaedia.
* , презентация от Табеты Бояджян.
* , презентация от Исаака Артура.
* , звезда с необычной переменностью блеска (21 декабря 2017 года).

Կատեգորիա:Մոլորակների օղակներ